স্টাফ রিপোর্টার ॥ হবিগঞ্জ সদর উপজেলার শায়েস্তাগঞ্জ-দেউন্দি ক্রসরোড এলাকায় ট্রাকের ধাক্কায় টমটম চালকসহ ৪ যাত্রী আহত হয়েছেন। এ ঘটনাকে কেন্দ্র করে জনতা আড়াই ঘন্টা ঢাকা-সিলেট মহাসড়ক অবরোধ করে রাখে। আহতদের মধ্যে ২ জনকে সিলেট এম জি ওসমানী মেডিকেল কলেজ হাসপাতালে স্থানান্তর এবং অপর ২ জনকে হবিগঞ্জ সদর আধুনিক হাসপাতালে ভর্তি করা হয়েছে। গতকাল শুক্রবার সকাল ৮টার দিকে ঢাকা-সিলেট মহাসড়কে এ দুর্ঘটনা ঘটে। স্থানীয় সূত্রে জানা যায়, সকালে হবিগঞ্জ সদর উপজেলার কাজীগাঁও থেকে ৫ জন যাত্রী নিয়ে একটি অটোরিকশা শায়েস্তাগঞ্জ শহরে আসছিল। অটোরিকশাটি ঢাকা-সিলেট মহাসড়কের দেউন্দি ক্রস রোড এলাকায় পৌঁছলে দুই যাত্রী নেমে পড়েন। এর কিছুক্ষণের মধ্যে ঢাকাগামী পাথর বোঝাই একটি ট্রাক (নং-ঢাকা মেট্টো ট-১৬-০১৭৩) অটো রিকশাটিকে ধাক্কা দেয়। এতে চালকসহ অটোরিকশার ...